Црква „Св. Никола“ - Небрегово

Свети Никола – главна селска црква во селото Небрегово. Сместена е на влезот од селото, непосредно по завршувањето на патот кој води од соседното село Дупјачани. Историја Црквата била изградена во 1882 година. Архитектура Градбата на црквата е еднокорабна, полукружно засводена, со правоаголна основа и полукружна апсида на источната страна којашто е украсена со седум слепи ниши. Главниот влез на црквата се наоѓа на западната страна и над него има ниша со фреска во лоша состојба на којашто е прикажан Свети Никола. Храмот има и спореден влез на јужната страна, а над него исто така има ниша со фреска во лоша состојба на којашто е насликан Архангел Михаил. Објектот е изграден од камен и е покриен со кров од ќерамиди. Во јужниот ѕид од надворешната страна на црквата е вѕидана мермерна плоча со релјефна претстава на Атина и Херкул. Пред црквата се наоѓа фрагментиран столб. Дворот на црквата е ограден со камена ограда и во него се сместени камбанаријата, помошен објект и селските гробишта. Камбанаријата има квадратна основа. Изградена е од камен и на секоја страна има по една монофора. Влезот на камбанаријата се наоѓа на источната страна. Галерија Поврзано Селска Црква — археолошко наоѓалиште Небреговски манастир Црква „Св. Јован Крстител“ - Небрегово Небрегово Преспанско-пелагониска епархија Прилепско архијерејско намесништво Варошка парохија Наводи Надворешни врски Црква „Св. Никола“ - Небрегово на Ризницата ?